《许昌公宇书怀呈欧阳永叔韩子华王介甫》
宋代·谢伯初

十年趋竞浪求营，因得间曹减宦情。
乱种黄花看野景，旋移高竹听秋声。
驱驰贱事犹干禄，约勒清狂为近名。
早晚持竿钓鲈鳜，双溪烟雨一舟横。

作者简介：谢伯初，名或作伯景，字景山，泉州晋江（今属福建）人。仁宗天圣二年（一○二四）进士。官许州法曹（清乾隆《晋江县志》卷一二）。与欧阳修交友（《欧阳文忠公文集》卷四二《谢氏诗序》）。今录诗二首。